ราชกิจจาฯ เผยแพร่ประกาศ “กรมการขนส่งทางบก” กำหนดแบบ ใบอนุญาตขับขี่ ปี 64
เว็บไซต์ราชกิจจานุเบกษา เผยแพร่ประกาศ "กรมการขนส่งทางบก" กำหนดแบบ ใบอนุญาตขับขี่ ปี 2564
เว็บไซต์ราชกิจจานุเบกษา เผยแพร่ประกาศ "กรมการขนส่งทางบก" กำหนดแบบ ใบอนุญาตขับขี่ ปี 2564
10 มี.ค. 2564

ผู้สื่อข่าวรายงานว่า เมื่อวันที่ 9 มี.ค.64 เว็บไซต์ราชกิจจานุเบกษา เผยแพร่ ประกาศกรมการขนส่งทางบก เรื่อง กำหนดใบอนุญาตขับรถตามกฎหมายว่าด้วยรถยนต์ พ.ศ.2564
โดย มติคณะรัฐมนตรี ได้มีมติเมื่อวันที่ 7 เม.ย.63 ให้สัตยาบันเพื่อเข้าเป็นภาคีอนุสัญญาว่าด้วยการจราจรทางถนน ทำ ณ กรุงเวียนนา ค.ศ. 1968 มีผลให้ไทยต้องอนุวัติให้เป็นไปตามอนุสัญญาดังกล่าว ในการออกใบอนุญาตขับรถตามความตกลงระหว่างประเทศ
ทั้งนี้ ให้ยกเลิกประกาศกรมขนส่งทางบก เรื่อง กำหนดแบบใบอนุญาตขับรถตามกฎหมายว่าด้วยรถยนต์ พ.ศ. 2560 ประกาศ ณ วันที่ 30 สิงหาคม 2560 โดยให้ใช้แบบใบอนุญาตที่ออกด้วยระบบคอมพิวเตอร์ตามแบบแนบท้ายประกาศนี้


